WHA-AMATA วิ่งบวก! ขานรับ “ญี่ปุ่น” เล็งย้ายฐานผลิตเข้า “ไทย” เพิ่ม
2 หุ้นนิคมอุตสาหกรรม WHA-AMATA วิ่งบวก! ขานรับ “ญี่ปุ่น” เล็งย้ายฐานการผลิตจาก “จีน” มา “ไทย” เพิ่มขึ้น เน้นหนักด้าน BCG และ Low Carbon Society
WHA-AMATA วิ่งบวก! ขานรับ “ญี่ปุ่น” เล็งย้ายฐานการผลิตจาก “จีน” มา “ไทย” เพิ่มขึ้น เน้นหนักด้าน BCG และ Low Carbon Society
16 มี.ค. 2566

ผู้สื่อข่าวรายงานว่า วันนี้ (16 มี.ค.66) ล่าสุด ณ เวลา 16:18 น. ราคาหุ้นบริษัท ดับบลิวเอชเอ คอร์ปอเรชั่น จำกัด (มหาชน) หรือ WHA อยู่ที่ระดับ 4.12 บาท บวก 0.04 บาท หรือ 0.98% สูงสุดที่ระดับ 4.12 บาท ต่ำสุดที่ระดับ 3.98 บาท ด้วยมูลค่าซื้อขาย 835.11 ล้านบาท
ขณะเดียวกันราคาหุ้น บริษัท อมตะ คอร์ปอเรชัน จำกัด (มหาชน) หรือ AMATA อยู่ที่ระดับ 21.80 บาท บวก 0.20 บาท หรือ 0.93% สูงสุดที่ระดับ 21.90 บาท ต่ำสุดที่ระดับ21.30 บาท ด้วยมูลค่าซื้อขาย 249.72 ล้านบาท
ทั้งนี้ราคาหุ้น WHA และ AMATA ปรับตัวขึ้น คาดนักลงทุนเข้าซื้อเก็งกำไร รับข่าวญี่ปุ่นเล็งย้ายฐานการผลิตจากจีนมาไทย เพิ่มขึ้น เน้นอุตฯ BCG และ Low Carbon
โดยการประชุมคณะกรรมการร่วมทางการค้าและเศรษฐกิจ ไทย – ญี่ปุ่น สมาพันธ์ธุรกิจญี่ปุ่น หรือ เคดันเร็น ตกลงความร่วมมือในการค้าและการลงทุนกับเอกชนไทย เพื่อตอกย้ำความมั่นใจและความเชื่อมั่น เน้นหนักด้าน BCG และ Low Carbon Society โดยญี่ปุ่นยังให้ความสำคัญกับประเทศไทยในการเป็นฐานการผลิตในอาเซียน และมีแผนที่จะย้ายฐานการผลิตจากจีนมาไทยเพิ่มขึ้น